Tongako errugbi selekzioa

Tongako errugbi selekzioa (tongeraz: timi feohi ʻakapulu fakafonua ʻa Tonga) Tongaren ordezkaria da errugbi partida ofizialetan. Herrialde txikia izan arren, selekzioa 9 aldiz sailkatu da Munduko Errugbi Kopa jokatzeko. Samoako, Fijiko eta Zeelanda Berriko selekzioek bezala, guda dantza bat egiten du partiden aurretik: Sipi Tau.

 Historia 
Misiolariek eta marinelek eraman zuten errugbia Tongara, XX. mendearen hasieran. Harrezkero, oso zabalpen handia izan du uhartedian, eta kirol nazional bilakatu da. Izan ere, herrialde txiroa da, eta errugbia gazte askoren itxaropena da: Zeelanda Berriko ikastetxe on batera joan ahal izatea eta, agian, All Blacksekin jokatzea. Selekzioaren estatistika ere argigarria da: Tongak 103.000 biztanle ditu bakarrik, baina hango errugbi selekzioa bederatzi aldiz sailkatu da Munduko Koparako. 

Tongako selekzioaren iraganean partida handiak ageri dira, balentriak. 2011ko Munduko Kopan 19-14 irabazi zuten Frantziaren aurka, eta 2007koan, Hegoafrikari irabazteko zorian egon ziren, baina azkenean 30-25 eman zuten amore.  2016an, Donostiako Anoeta estadioan jokatutako Elkano Kopa irabazi zuen, Estatu Batuetako selekzioa 20-17 garaiturik.

 Palmaresa 
 Munduko Errugbi Kopa 
 Urtea Antolatzailea Postua Garaipenak 1987 20px Zeelanda Berria20px Australia Multzo fasea  1991 20px Ingalaterra ez  1995 20px Hegoafrika Multzo fasea Boli Kostaren aurka (11-29) 1999 20px Gales  Multzo fasea  Italiaren aurka (25-28) 2003  20px Australia Multzo fasea  2007  20px Frantzia Multzo fasea Estatu Batuen (15-25) eta Samoaren (15-19) aurka 2011  20px Zeelanda Berria Multzo fasea Japoniaren (31-18) eta Frantziaren (14-19) aurka 2015 20px Ingalaterra Multzo fasea Namibiaren aurka (35-21) 2019  20px Japonia Multzo fasea Estatu Batuen aurka (31-19) 2023  20px Frantzia Multzo fasea Errumaniaren aurka (45-24)

 Ozeano Bareko Nazioen Errugbi Kopa 
Honako hauek dira Ozeano Bareko Nazioen Errugbi Kopan lorturiko emaitzak:
 Txapelduna (0)
 Txapeldunordea (3): 2011, 2017, 2018
 Hirugarrena (5): 2012, 2013, 2014, 2015, 2016
 Ozeano Bareko Hiru Nazioak (3): 1984, 1990, 1994

 Elkano Kopa 
2016ko Elkano Kopa irabazi zuen.
 Urtea  Irabazlea  Emaitza  Galtzailea 2016   Tonga 20-17   Estatu Batuak

 Erreferentziak 

 Kanpo estekak 

Kategoria:Ozeaniako errugbi selekzioak
Kategoria:Ozeaniako kirola
Kategoria:Tonga